ส.ป.ก.จัดกิจกรรมเฉลิมพระเกียรติ ศิลปะบนนาข้าว เนื่องในโอกาสมหามงคล
สำนักงานการปฏิรูปที่ดินเพื่อเกษตรกรรม (ส.ป.ก.) จัดโครงการและกิจกรรมเฉลิมพระเกียรติเนื่องในโอกาสมหามงคลพระราชพิธีบรมราชาภิเษก ศิลปะบนนาข้าว (Rice of Art) สวยงาม ยิ่งใหญ่ อลังการ 11 ก.ค. - 30 ก.ย.62 ที่ จ.พระนครศรีอยุธยา พร้อมนิทรรศการ ฝึกอาชีพ ชมการแสดงจากนักเรียน ร.ร.ไทยรัฐวิทยา 2 และบริการจากศูนย์บริการประชาชนเคลื่อนที่,ดร.วิณะโรจน์ ทรัพย์ส่งสุข เลขาธิการสำนักงานการปฏิรูปที่ดินเพื่อเกษตรกรรม (ส.ป.ก.) เป็นประธานเปิดงานโครงการและกิจกรรมเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก โครงการผืนดินพระราชทานเพื่อการคุ้มครองพื้นที่เกษตรกรรม และโครงการศูนย์บริการประชาชนเคลื่อนที่ในเขตปฏิรูปที่ดิน ณ ที่ดินพระราชทาน แปลงโฉนดเลขที่ 1 ต.วัดยม อ.บางปะอิน จ.พระนครศรีอยุธยา พร้อมทั้งมอบโฉนดที่ดินและสัญญาเช่าให้แก่เกษตรกร จำนวน 42 ราย,เลขาธิการ ส.ป.ก. กล่าวว่า เนื่องในโอกาสมหามงคลพระราชพิธีบรมราชาภิเษกพระบาทสมเด็จพระปรเมนทรรามาธิบดีศรีสินทรมหาวชิราลงกรณฯ พระวชิรเกล้าเจ้าอยู่หัว สำนักงานการปฏิรูปที่ดินเพื่อเกษตรกรรม (ส.ป.ก.) สำนึกในพระมหากรุณาธิคุณที่ทรงมีต่อพสกนิกร จึงจัด โครงการและกิจกรรมเฉลิมพระเกียรติเนื่องในโอกาสมหามงคลพระราชพิธีบรมราชาภิเษก โครงการผืนดินพระราชทานเพื่อการคุ้มครองพื้นที่เกษตรกรรม และโครงการศูนย์บริการประชาชนเคลื่อนที่ในเขตปฏิรูปที่ดิน ณ ที่ดินพระราชทาน แปลงโฉนดเลขที่ 1 ขึ้น,กิจกรรมภายในงานประกอบด้วย กิจกรรม ศิลปะบนนาข้าว (Rice of Art) โดยการปลูกข้าวหลากหลายสายพันธุ์ เพื่อสร้างสรรค์ผลงานเป็นรูปต่างๆ บนนาข้าว จำนวน 4 แบบ ได้แก่ แบบที่ 1 ตัวอักษรเลข 10 (ไทย) ทรงพระเจริญ หมายถึง การถวายพระพรชัยมงคลแด่ในหลวง รัชกาลที่ 10 เนื่องในโอกาสมหามงคลพระราชพิธีบรมราชาภิเษก แบบที่ 2 ภาพวาดฝีพระหัตถ์ การ์ตูนจิตอาสา เราทำความดีด้วยหัวใจ สื่อถึงครอบครัวที่เป็นสัญลักษณ์ของโครงการพระราชดำริจิตอาสาด้วยใบหน้ายิ้มแย้มอย่างมีความสุข,แบบที่ 3 พระพิรุณทรงนาค สื่อถึงสัญลักษณ์ของกระทรวงเกษตรฯ และแบบที่ 4 พญานาค สื่อถึงน้ำท่าและความอุดมสมบูรณ์ของผืนดินพระราชทาน โดยข้าวที่ใช้นามาปลูกเพื่อถ่ายทอดเรื่องราวและเพื่อสร้างสรรค์เป็นรูปแบบต่างๆ นั้น ประกอบด้วย ข้าวเหนียวดำ หรือข้าวกล่ำ เป็นข้าวสีดำ ที่ใช้ให้เห็นเป็นเส้นและลวดลาย, สีเขียว ใช้ข้าวพันธุ์ กข41 และ กข77 สำหรับผู้ที่สนใจสามารถเยี่ยมชมได้ตั้งแต่บัดนี้ถึง 30 กันยายน 2562 หรือจนกว่าจะเก็บเกี่ยว ภายในวันและเวลาราชการ,นอกจากนี้ภายในงานยังมีการจัดนิทรรศการจากหน่วยงานต่างๆ ทั้งในสังกัดกระทรวงเกษตรฯ และหน่วยงานจากภาคเอกชน ประกอบด้วย นิทรรศการภายในอาคารพระพุทธเจ้าหลวงกับการเกษตร และพระพุทธเจ้าหลวงเสด็จประพาสต้น ณ มณฑลกรุงเก่า จ.พระนครศรีอยุธยา นิทรรศการความรู้ทางการเกษตร นิทรรศการเรื่องดินและสารปรับปรุงดิน นิทรรศการการแปรรูปผลิตภัณฑ์จากหญ้าแฝก และนิทรรศการนวัตกรรมการบินเพื่อการเกษตร,ทั้งยังมีกิจกรรมการสอนอาชีพ การประดิษฐ์กระเป๋าสตางค์ เดคูพาท การจัดแสดงนวัตกรรม การแปรรูป แชมพู สบู่ น้ำยาล้างจาน ยากันยุง การแสดงเทคโนโลยีทางการเกษตร ตลอดจนการจำหน่ายผักปลอดสารพิษ จากวิสาหกิจชุมชนในเขตปฏิรูปที่ดิน และการแปรรูปจิ้งหรีดจากนักเรียนในโครงการสร้างและพัฒนาเกษตรกรรุ่นใหม่ ส.ป.ก. และยังมีการแสดงการละเล่นพื้นบ้านจากนักเรียนโรงเรียนไทยรัฐวิทยา 2 (วัดช้างใหญ่) รวมถึง ศูนย์บริการประชาชนเคลื่อนที่ (Mobile Unit) ของ ส.ป.ก.พระนครศรีอยุธยา ที่มาให้บริการแก่เกษตรกรภายในงานตลอดทั้งวันอีกด้วย.
สำนักงานการปฏิรูปที่ดินเพื่อเกษตรกรรม (ส.ป.ก.) จัดโครงการและกิจกรรมเฉลิมพระเกียรติเนื่องในโอกาสมหามงคลพระราชพิธีบรมราชาภิเษกศิลปะบนนาข้าว (Rice of Art)สวยงาม ยิ่งใหญ่ อลังการ11ก.ค.-30ก.ย. 
ส.ป.ก.,ศิลปะบนนาข้าว,ร.ร.ไทยรัฐวิทยา 2,เฉลิมพระเกียรติ,วันมหามงคล,ข่าวทั่วไป